ml en en en en en fr en en en en sl en en en en en en en en en ml ml ml ml ml ce ml ml ml ml ml ml en en en es es en en ml ml ml ml ml ml ml en ml ml ml ml ml ml ml ml ml ml ml ml ml ml ml en en
മരണപ്പെട്ടവരുടെ മതം ചികയുന്ന ലീഗിന്റെയും ആര്‍എസ്എസ് ന്റെയും ശൈലി ആപത്താണ് | Malappuram Life
കുറ്റിപ്പുറം: മുസ്‌ലിം ലീഗിനെതിരെ വീണ്ടും മന്ത്രി കെടി ജലീല്‍. ‘ ഓരോ പാര്‍ട്ടിയും അതിവൈകാരികരെ അടക്കി നിര്‍ത്തണം’ എന്ന തലക്കെട്ടില്‍ ഫേസ്ബുക്കില്‍ എഴുതിയ കുറിപ്പിലാണ് അദ്ദേഹം ലീഗിനെതിരെ വിമര്‍ശനമുന്നയിക്കന്നത്. ലീഗിനെതിരായ കൊലപാതക ആരോപണം ഉന്നയിച്ച മന്ത്രിക്കെതിരെ അണികള്‍ രംഗത്ത് എത്തിയിരുന്നു. ഇത് പരാമര്‍ശിച്ചാണ് കെടി ജലീല്‍ കുറിപ്പ് എഴുതിയിട്ടുള്ളത്.
‘ ലീഗ് സമാധാനത്തിന്റെ വെള്ളരിപ്രാവുകളായിരുന്നുവെങ്കില്‍ ബോംബ് നിര്‍മ്മാണത്തിനിടെ നാദാപുരത്ത് എങ്ങിനെയാണ് അഞ്ച് ചെറുപ്പക്കാര്‍ സ്ഫോടകവസ്തുക്കള്‍ പൊട്ടിത്തെറിച്ച് മരിച്ചത് ? ഉറൂസിന് ചോറ് വെക്കുമ്പോള്‍ ബിരിയാണിച്ചെമ്പില്‍ വീണ് ജീവന്‍ നഷ്ടപ്പെട്ടതല്ലല്ലൊ അവര്‍ക്ക് . എ.പി – ഇ.കെ തര്‍ക്കങ്ങളില്‍ കൊല്ലപ്പെട്ടവരൊക്കെ എ.പിക്കാരും കൊന്നവര്‍ ലീഗുകാരമായതിലെ മറിമായം എന്താണ് ? ചാവക്കാട് മുനിസിപ്പല്‍ ചെയര്‍മാന്‍ വത്സനെ വെട്ടിയരിഞ്ഞ് കൊന്നത് ലീഗുകാരായിരുന്നു എന്നത് ആര്‍ക്കാണറിയാത്തത് ? നാദാപുരത്തെ ഷിബിനെ കൊന്നത് ലീഗുകാരല്ലെന്നുണ്ടോ ? കെ.ടി.സി അബ്ദുല്‍ ഖാദറും മണ്ണാര്‍ക്കാട്ടെ സഹോദരന്‍മാരായ ഹംസയും നൂറുദ്ദീനും കുനിയിലെ സഹോദരങ്ങളായ അബൂബക്കറും ആസാദും കുണ്ടൂരിലെ കുഞ്ഞുവും കൊറ്റി പള്ളിയിലെ ജീവനക്കാരനായിരുന്ന ഹക്കീമുമടക്കം ‘ കുറിപ്പില്‍ പറയുന്നു.
സ്വന്തം തെറ്റുകള്‍ കാണാതെ മററുള്ളവരെ സഭ്യതയുടെ അതിര്‍വരമ്പുകള്‍ ലംഘിച്ച് വിമര്‍ശന ശരങ്ങളെയ്ത് ആളാകുന്ന പണി എന്റെ ചില ലീഗ് സുഹൃത്തുക്കള്‍ക്ക് മുമ്പേ ഉള്ളതാണ് . CPM പ്രവര്‍ത്തകര്‍ പ്രതികളായ കേസുകളെല്ലാം നേതൃത്വത്തിന്റെ അറിവോടെ നടത്തിയ കൊലപാതകങ്ങളും ലീഗ് പ്രവര്‍ത്തകര്‍ പ്രതികളായ അറുകൊലകള്‍ സ്വഇഷ്ടപ്രകാരം അവര്‍ നടത്തിയ കൃത്യങ്ങളുമാകുന്നതിലെ ‘യുക്തി’ എത്ര ആലോചിച്ചിട്ടും പിടികിട്ടുന്നില്ല . CPM നെ ഒററതിരിഞ്ഞ് കൂട്ടത്തോടെ ആക്രമിക്കാന്‍ മാധ്യമപ്പടയുടെയും അന്തിച്ചര്‍ച്ചാ വിശാരദന്മാരുടെയും ഒത്താശയോടെ വലതു പാര്‍ട്ടികള്‍ കുറേനാളുകളായി നടത്തി വരുന്നത് നാട്ടില്‍ അങ്ങാടിപ്പാട്ടാണ് . കൊന്ന് തള്ളപ്പെടുന്ന സഖാക്കള്‍ പത്രങ്ങളുടെ ചരമക്കോളങ്ങളില്‍ ഒതുങ്ങുന്നതും ഈ അച്ചുതണ്ട് ശക്തികളുടെ ഗുഢാലോചനയുടെ ഫലമാണ് .
44 പേരുടെ പേരുവിവരം ആരോ പ്രസിദ്ധപ്പെടുത്തിയത് കണ്ട് എനിക്കൊരു വാട്ട്സ് അപ്പ് മെസ്സേജ് കിട്ടി . 1989 ലെ ദേശീയ പണിമുടക്ക് ദിനത്തില്‍ വയനാട്ടിലെ ആച്ചൂര്‍ എസ്റ്റേറ്റ് സമരത്തിനിടെ പത്തൊമ്പതുകാരനായ സഖാവ് കുട്ടിപ്പയെ കൊന്നതും ലീഗ് പ്രവര്‍ത്തകരാണെന്ന്. കൊന്ന് തള്ളിയവരുടെ പട്ടിക മേശപ്പുറത്ത് വെക്കാന്‍ പറഞ്ഞത് അബദ്ധമായെന്ന് ലീഗിന് അധികം വൈകാതെ മനസ്സിലാകും . ട്രോളന്‍മാര്‍ക്ക് സ്പീക്കറുടെ മേശപ്പുറത്ത് വെക്കാന്‍ കൊണ്ട് പോകുന്ന വാഴക്കുലകളുടെ എണ്ണം ഇടക്കിടക്ക് കൂട്ടേണ്ടിയുംവരും .
ശുഹൈബിന്റെ കൊലയെ ഒരാളും അംഗീകരിക്കില്ല . അങ്ങേയറ്റം അപലപനീയമാണത് . കുറ്റവാളികള്‍ ശിക്ഷിക്കപ്പെടണമെന്ന കാര്യത്തില്‍ സര്‍ക്കാരിന് രണ്ട് പക്ഷമില്ല . അത് കൊണ്ടാണ് പന്ത്രണ്ട് പേരെ അറസ്റ്റ് ചെയ്ത് ജയിലിലടച്ചത് . യൂത്ത് കോണ്‍ഗ്രസ്സ് മണ്ഡലം പ്രസിഡണ്ട് ശുഹൈബും എം.എസ്.എഫ് നേതാവ് ഷുക്കൂറും SDPl പ്രവര്‍ത്തകന്‍ ഫസലും വധിക്കപ്പെട്ടതിനെ ആ രീതിയില്‍ പറയാതെ അവരൊക്കെ മുസ്ലിങ്ങളായത് കൊണ്ട് സി.പി.എം കാരാല്‍ വധിക്കപ്പെട്ടു എന്ന ലീഗ് പ്രചരണം വര്‍ഗീയമായി ജനങ്ങള്‍ക്കിടയില്‍ ചേരിതിരിവുണ്ടാക്കി രാഷ്ട്രീയ ലാഭം കൊയ്യാനുള്ള ശ്രമത്തിന്റെ ഭാഗമാണ് . ഇതിന്റെ മറുവശമാണ് RSS ഹിന്ദുക്കള്‍ക്കിടയില്‍ പ്രചരിപ്പിക്കുന്നത് . ഹിന്ദുവായത് കൊണ്ടാണ് RSS കാരെ CPM കൊന്നൊടുക്കുന്നത് . മരണപ്പെട്ടവരുടെ മതം ചികഞ്ഞ് പോകുന്ന ലീഗിന്റെയും RSS ന്റെയും ശൈലി നാടിന് അത്യന്തം ആപത്താണ് .
ലീഗ് നടത്തിയ കൊലപാതകങ്ങളില്‍ എനിക്കും പങ്കില്ലേ എന്ന ചോദ്യം പ്രസക്തമാണ്. ലീഗിന്റെയും യൂത്ത് ലീഗിന്റെയും സംസ്ഥാന നേതാക്കള്‍ അവയുടെ ഉത്തരവാദിത്വം ഏറ്റെടുക്കുമെങ്കില്‍ എന്റെ പങ്ക് ഞാനും ഏറ്റെടുക്കാം . നാദാപുരത്തെ മാര്‍ക്സിസ്റ്റ് തേര്‍വാഴ്ചക്കെതിരെ ഞാനുള്‍പ്പടെ ജാഥ നയിച്ചതും ശരിയാണ് . അവിടെ ബലാല്‍സംഗം ചെയ്യപ്പെട്ടു എന്ന് നാടുനീളെ ഞങ്ങള്‍ പറഞ്ഞ് നടന്ന തെരുവമ്പറമ്പത്ത് നബീസു തന്നെ അത് സത്യമല്ലെന്ന് മാലോകരോട് വിളിച്ച് പറഞ്ഞത് ഞെട്ടലോടെയാണല്ലോ ഞാനടക്കമുള്ള നേതാക്കള്‍ അന്ന് കേട്ടത്. കാളപെറ്റു എന്ന് കേള്‍ക്കുമ്പോള്‍ കയറെടുത്തതിന്റെ ഫലം അന്ന് ഞങ്ങള്‍ ഒരുമിച്ചനുഭവിച്ചതാണ് . ബംഗാള്‍ ഉള്‍ക്കടലില്‍ ന്യൂനമര്‍ദ്ദം ശക്തിപ്പെടുന്നു എന്ന് കേട്ടാല്‍ ബംഗാളില്‍ ന്യൂനപക്ഷം മര്‍ദ്ദിക്കപ്പെടുകയാണെന്ന് പറഞ്ഞ് പാവം ലീഗ് പ്രവര്‍ത്തകരെക്കൊണ്ട് പ്രകടനം നടത്തിക്കുന്ന ഏര്‍പ്പാട് ലീഗിന്റെ ”യുവസിങ്കങ്ങള്‍” ഇനിയെങ്കിലും നിര്‍ത്തിയാല്‍ എല്ലാവര്‍ക്കും നല്ലതാണ് .
എല്ലാ പാര്‍ട്ടികളിലെയും അമിതാവേശക്കാരെയും അതിവൈകാരികന്‍മാരെയും ഓരോ പാര്‍ട്ടിയും അടക്കി നിര്‍ത്തണം . ഓരോ ജീവനും വിലപ്പെട്ടതാണ് . ഇനിയൊരു കൊലപാതകവും ഉണ്ടാവില്ലെന്ന് നാമോരോരുത്തരും തീരുമാനിക്കണം . ഒരുതരത്തിലുള്ള സഹായവും കൊലപാതകികള്‍ക്ക് ചെയ്ത് കൊടുക്കുകയില്ലെന്ന് നമുക്ക് പ്രതിജ്ഞയെടുക്കാനാകണം…
കരിപ്പൂര്‍ വഴി കസ്റ്റംസിനെ വെട്ടിച്ച് മലദ്വാരത്തില്‍ ഒളിപ്പിച്ച 43ലക്ഷം രൂപയുടെ സ്വര്‍ണം വിമാനത്തവളത്തിന് പുറത്തെത്തിച്ചു
മലപ്പുറം: കരിപ്പൂര്‍ വിമാനത്തവളത്തില്‍നിന്നും കസ്റ്റംസിനെ വെട്ടിച്ച് മലദ്വാരത്തില്‍ ഒളിപ്പിച്ച 43ലക്ഷം രൂപയുടെ സ്വര്‍ണം വിമാനത്തവളത്തിന് പുറത്തെത്തിച്ച 21കാരന്‍ പോലീസ് പിടിയില്‍. കരിപ്പൂര്‍ വിമാനത്താവളം വഴി 837 ഗ്രാം സ്വര്‍ണം കടത്താനുള്ള [...]
അഞ്ചു രൂപയുടെ നാണയമിട്ടാല്‍ ഒരു ലിറ്റര്‍ കുടിവെള്ളം
മോങ്ങം സ്വദേശി മഞ്ചേരിയില്‍ മരിച്ച നിലയില്‍
ഒമാനില്‍ വാഹനാപകടത്തില്‍ 35കാരന്‍ മരിച്ചു
മലപ്പുറത്തെ മാധ്യമ പ്രവര്‍ത്തകന്‍ ബൈക്കപകടത്തില്‍ മരിച്ചു
എട്ടാംക്ലാസുകാരനെ പീഡിപ്പിച്ചു. മധ്യവയസ്‌കന്‍ റിമാന്‍ഡില്‍
കരിപ്പൂര്‍ വഴി കസ്റ്റംസിനെ വെട്ടിച്ച് മലദ്വാരത്തില്‍ ഒളിപ്പിച്ച 43ലക്ഷം രൂപയുടെ സ്വര്‍ണം വിമാനത്തവളത്തിന് പുറത്തെത്തിച്ചു
അഞ്ചു രൂപയുടെ നാണയമിട്ടാല്‍ ഒരു ലിറ്റര്‍ കുടിവെള്ളം
മോങ്ങം സ്വദേശി മഞ്ചേരിയില്‍ മരിച്ച നിലയില്‍
ഒമാനില്‍ വാഹനാപകടത്തില്‍ 35കാരന്‍ മരിച്ചു
മലപ്പുറത്തെ മാധ്യമ പ്രവര്‍ത്തകന്‍ ബൈക്കപകടത്തില്‍ മരിച്ചു
എട്ടാംക്ലാസുകാരനെ പീഡിപ്പിച്ചു. മധ്യവയസ്‌കന്‍ റിമാന്‍ഡില്‍
പഴയ സ്‌കൂള്‍ ഫുട്‌ബോള്‍ ടീം ക്യാപ്റ്റനായ ആര്യാടന്‍
മലപ്പുറത്ത് മുസ്ലിംലീഗിന്റെ വളര്‍ച്ച കോണ്‍ഗ്രസിന് രാഷ്ട്രീയമായ തിരിച്ചടിയായണെന്ന ബോധ്യം മുസ്ലീം ലീഗുമായുള്ള ഏറ്റുമുട്ടല്‍
ആര്യാടന്റെ മരണം. കുഞ്ഞാലി വധം മായാത്ത കളങ്കം
മരിച്ച ആര്യാടന്‍ മുഹമ്മദ് നിലമ്പൂരുകാരുടെ കുഞ്ഞാക്ക
മലപ്പുറം പൊന്നാനിയില്‍ നടുറോഡില്‍ പോലീസിന് നേരെ തോക്ക് ചൂണ്ടി യുവാവ്
മലപ്പുറത്തേക്ക് 730 എല്‍.എസ്.ഡി സ്റ്റാമ്പുകള്‍ കൊറിയര്‍ വഴി എത്തി പിടികൂടി എക്‌സൈസ് വകുപ്പ്
ബ്രേസ്ലെറ്റ് കെട്ടിയതിന് കോളേജ് വിദ്യാര്‍ഥിയെ സീനിയര്‍ വിദ്യാര്‍ഥികള്‍ മര്‍ദിച്ചു
മലദ്വാരത്തില്‍ ഒളിപ്പിച്ചു കടത്തുകയായിരുന്ന അരക്കോടിയിലധികം രൂപയുടെ സ്വര്‍ണവമായി മലപ്പുറത്തെ 43കാരര്‍ കരിപ്പൂരില്‍ പോലീസ് പിടിയില്‍
വീട്ടു മുറ്റത്തെ കടന്നൽ കൂട് ഭീഷണിയിൽ കുടുംബം
Copyright © 2022 MALAPPURAM LIFE. All Rights Reserved - Hosted by CGCLOUD
error: Content is protected !!